සුළඟිල්ලේ තුන් වෙනි පුරුකේ දිස්වන තාරකාවෙන් දීප්තිමත් අනාගතයකට හිමිකම් කියන වාසනාවන්තයකු හඳුනා ගත හැක. ජීවන රේඛාව මත තාරකා ලකුණක් වැටීම අසුභයි. හදිසි අනතුරුවලට එය හේතුවිය හැකිය. නොයෙකුත් විදියේ මානසික රෝගවලට වගේම ස්නායු රෝගවලට හේතු විය හැකි නිසා ශීර්ෂ රේඛාවට වුවත් තාරකා සලකුණ සුභ නොවේ. හෘදය රේඛාව මත තාරකාවක් වැටී තිබීමෙන් ඔහුගේ හෝ ඇයගේ ඇස්වලට ආබාධ ඇති වීමට ඉඩ ඇත. කීර්ති රේඛාවට තාරකා ලකුණ ඉතා හොඳ පිහිටීමක්. ජනතාව අතර ජනප්‍රිය වීමට, ප්‍රසිද්ධ වීමට එය හේතුවෙයි. ශල්‍යකර්මයන් සිදුවීමට ඉඩ ඇති නිසා සුඛ රේඛාව මත තාරකා ලකුණ දිස්වීම අසුභයි. කාන්තාවකගේ අතේ එවැනි පිහිටීමක් ඇති නම් දරු ප්‍රසූතීන්වලදී ප්‍රවේශම් විය යුතුය.
කීර්ති රේඛාවට ඉතා හොද පිහිටීමක් වන ලකුණ කුමක්ද?
තාරකා ලකුණ